Diari Oficial de la Generalitat Valenciana


Sumari del DOGV 4781, del 23-06-2004 (2004/6288)

Informació pública del pla de reforma interior i projecte d'homologació de les unitats d'execució ACM-32, 34, 35, 44, 45 i 46.
------------------------------------------------------------------------------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6288


Organisme emissor
:   Ajuntament de Xàbia

Tipus de document
:   Anunci

Informació pública del pla de reforma interior i projecte d'homologació de les unitats d'execució ACM-32, 34, 35, 44, 45 i 46. [2004/F6288]
  
El regidor delegat d'Urbanisme, en data 8 d'abril de 2004, ha dictat la resolució següent:
  
«Resolució número 590/2004
  
Vist l'expedient que es tramita per a l'aprovació del programa d'actuació integrada en les unitats d'execució ACM-32, 34, 35, 44, 45 i 46, promogut per l'Agrupació d'Interés Urbanístic Antuvi-Antanar, acompanyat de pla de reforma interior i projecte d'urbanització.
  
Atés que el Ple de la corporació, en data 18 de desembre de 2003, ha adoptat l'acord pel qual se selecciona l'alternativa tècnica presentada por l'AIU Antuvi-Antanar, i adjudica provisionalment el programa d'actuació integrada a la proposta juridicoeconòmica presentada per l'AIU Antuvi-Antanar, en règim d'adjudicació preferent. En l'apartat dispositiu tercer de l'acord esmentat, s'aprova provisionalment el pla de reforma interior, havent-se d'aportar el corresponent annex d'homologació previst en la disposició transitòria primera, apartat tercer, de la Llei Reguladora de l'Activitat Urbanística/94. Així mateix, en l'apartat dispositiu sisé de l'acord esmentat se supedita la seua eficàcia que l'adjudicatari aporte ja corregida la documentació d'esmena, i a la corresponent tramitació.
  
Vist que Raúl Chavarri Aricha, en representació de l'AIU Antuvi-Antanar, presenta mitjançant escrit amb número de registre d'entrada 16.999, de data 16 de desembre de 2003, el projecte d'homologació de les unitats d'execució ACM-32, 34, 35, 44, 45 i 46.
  
Atés que en l'informe tècnic emés per Enric Morera i Esteve, arquitecte municipal, de 12 de gener de 2004, s'assenyalen deficiències en el projecte d'homologació presentat, s'aporta mitjançant escrit amb número de registre d'entrada 1.647, de data 10 de febrer de 2004, nou exemplar de projecte d'homologació en el qual esmenen les deficiències observades, tal com s'indica en l'informe tècnic favorable emés en data 19 de febrer de 2004 per Enric Morera i Esteve.
  
Atés l'informe jurídic favorable emés pel secretari general, Manuel Ferrándiz Martínez, de data 20 de febrer de 2004.
  
En virtut de les facultats que em conferix la Resolució de l'Alcaldia número 1.049, de data 17 de juny de 2003, sobre delegació d'atribucions, i en qualitat de regidor delegat d'Urbanisme, resolc:
  
Primer. Sotmetre a informació pública el pla de reforma interior de les unitats d'execució ACM-32, 34, 35, 44, 45 i 46, així com el seu annex d'homologació, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia i en un diari de gran difusió de la província, durant el termini de 20 dies.
  
Segon. Ordenar la remissió d'avís a tots els titulars cadastrals inclosos en l'àmbit d'actuació, així com als interessats personats en l'expedient.»
  
Així mateix, mitjançant la Resolució número 898/2004, del regidor delegat d'Urbanisme, de 2 de juny de 2004, es resol en el seu apartat dispositiu:
  
«Estendre el període d'informació pública del projecte d'homologació de les unitats d'execució ACM-32, 34, 35, 44, 45 i 46 de 20 dies a un mes.»
  
Cosa que es fa pública perquè se'n prenga coneixement general.